Hilma (televisiosarja)

Hilma on Yleisradion tuottama televisiosarja, jota esitettiin vuosina 1967–1970. Se on jatkoa vuonna 1961 alkaneelle tv-sarjalle Hilma ja Akseli, joka jouduttiin lopettamaan Akselia esittäneen Hemmo Airamon kuoltua. Alun perin Hilma ja Akseli oli radion kuunnelmasarja.Eeva Haapakoski: ”Hilma” palaa tv-ruutuun, Katso 52/1966. Viitattu 25.4.2014.

Hilma-sarjassa nimiroolia, nyt leskeksi jäänyttä vanhaa naista esittää Senni Nieminen. Muita useammissa jaksoissa esiintyviä näyttelijöitä ovat Kaarina Vahtonen Elsana ja Emil Saarinen Frans Laineen roolissa. Sarjan jaksoista 11 ensimmäistä ohjasi Jarmo Nieminen. Loppujen seitsemän jakson ohjaajia ovat Matti Tapio, Kalervo Nissilä ja Pekka Koskinen. Sarja ja sen edeltäjät perustuvat turkulaisen Paavo Vihervän käsikirjoituksiin.

 Lähteet 

 Aiheesta muualla 
 Ylen Elävä arkisto: Hilma

Luokka:Suomalaiset televisiosarjat
Luokka:Suomalaiset radiokuunnelmat
Luokka:Yle TV2:n televisio-ohjelmat